Die klem val op Suid-Afrikaanse geskiedenis met drie hoofafdelings, naamlik Afrikaanse taalgeskiedenis, Afrikanergeskiedenis en Westerse geskiedenis.
“Die vrae was moeiliker gewees as wat ek gedink het dit sal wees, maar dit was steeds ’n lekker vraestel gewees.”
Van Rooyen sê jy moes beslis van die aanbevole bronne gebruik gemaak het om die vrae, veral dié oor die Afrikaanse taalgeskiedenis, te kon beantwoord.
Afdeling 2, Afrikanergeskiedenis, het vrae ingesluit oor die VOC-tydperk, die Groot Trek, die Anglo-Boereoorlog, Republiekwording, asook 1994 en daarna.
Anais Herman, ’n gr. 11-leerder aan die Hoër Meisieskool Bloemhof in Stellenbosch, sê sy het veral gehou van Afdeling C, wat oor die Westerse geskiedenis gehandel het. “Dit was baie lekker gewees. Ek het baie oor die Afrikaanse geskiedenis geleer.”
Mariaan van Niekerk, ma van Reinhard, ’n Hoërskool Warmbad-leerder wat ook reeds deur is na die tweede ronde, sê: “Baie dankie vir die puik olimpiade. ’n Mens besef nie hoe die kinders op skool beperk word met geskiedenis tot jy hieraan deelneem nie. Hulle leer nie eens ’n kwart hiervan op skool nie. Sy pa en hy deel die liefde vir geskiedenis.”
Die wenskool sal bepaal word na aanleiding van die aantal leerders per skool wat deelneem en ’n sekere persentasie behaal.
Alle navrae oor dié olimpiade kan aan [email protected] gerig word. Besoek die FAK se webblad vir meer inligting oor die organisasie se projek.